Nacht und Nebel

Nacht und Nebel (tysk for «natt og tåke», forkortet NN) er kallenavn på et førerdirektiv utstedt av Adolf Hitler 7. desember 1941 med den hensikt at politiske aktivister skulle arresteres og «forsvinne» i tyske konsentrasjonsleire og tyskokkuperte områder under andre verdenskrig. «Natt og tåke»-dekretet gjaldt fra 29. desember 1941 i Norge, Nederland, Belgia og Frankrike.Internet Archive, Dok. 7 XIV

 Historikk 
Dekretet hadde overskriften «Retningslinjer for forfølgelsen av straffbare handlinger mot riket eller tyske tropper i de besatte områder» (Richtlinien für die Verfolgung von Straftaten gegen das Reich oder die Besatzungsmacht in den besetzten Gebieten). Det ble underskrevet av Wilhelm Keitel, øverste leder for de tyske styrkene, og gjennomført av Oberkommando der Wehrmacht, den tyske hærs overkommando.

Direktivet innebar at sabotører, kommunister, motstandsfolk og andre personer som var i besittelse av våpen, holdt allierte fallskjermsoldater i dekning, eller på annet vis kunne mistenkes for å hjelpe til i motstandskampen, kunne deporteres til Nazi-Tyskland uten at pårørende eller lokale myndigheter ble underrettet. Direktivet var initiert av Hitler, som regnet med at ordningen ville virke avskrekkende på befolkningen. Var fangene først kommet til Tyskland, ble de ofte henrettet. De fikk ikke sengetøy, og hodet ble barbert hver 14. dag, begrunnet med at de ikke fikk noen såpe. Navnene deres ble utskiftet med nummer, og de fikk ikke motta eller sende post. NN-fanger i Hameln Slekt og venner skulle for alltid forbli uvitende om deres skjebne.

Omkring 7.000 personer fra Norge, Nederland, Belgia og Frankrike ble sendt til fengsler og konsentrasjonsleirer, der de skulle arbeide seg til døde: Med minimale matrasjoner ble de pålagt hardt fysisk arbeid. Begrepet var under krigen en hemmelig ordning i Tyskland. Først etter krigen ble ordningen og omfanget kjent.

 Uttrykket Nacht und Nebel 
Ordene Nacht und Nebel ble ikke skrevet i direktivet, men tatt i bruk som betegnelse av SS, Gestapo, Wehrmacht og tyske byråkrater.Se for eksempel departementsråd Wilhelm von Ammons skrivelse der han bruker betegnelsen Nacht- und Nebelsachen («natt- og tåkesaker»). Internet Archive, Dok. 8 De arresterte ble registrert som NN-fanger i de tyske leirene. N.N. er også forkortelse for det latinske nomen nescio som betyr «ukjent navn».

Uttrykket Nacht und Nebel er kjent langt tilbake. I 1313 skriver en kilde på gammelhøytysk bî naht vnd bî nebel (moderne tysk bei Nacht und bei Nebel = ved natt og ved tåke).<ref>[https://drw-www.adw.uni-heidelberg.de/drw-cgi/zeige?db=qv&term=argovia&index=siglen Argovia 9 (1876) 5, Deutsches Rechtswörterbuch]</ref> I 1486 er det blitt bey nacht und nebil. Geschichtsquellen der Provinz Sachsen und des Freistaates Anhalt, bind 20, Deutsches Rechtswörterbuch</ref>

I 1619 ble det brukt av Johann Valentin Andreae (1568–1654)https://www.britannica.com/biography/Johann-Valentin-Andreae i Strassburg: «viel nachts und nebels umb mich her» (= «mye natt og tåke omgir meg»).Oppslagsordet Nacht i Grimms ordbøker Som bokstavrim er det typisk for germanske språk og gled lett inn i tysk dagligtale. Thomas Mann skriver i sin roman Trollfjellet, utgitt i 1924: «Was, ihr liegt noch bei Nacht und Nebel auf dem Balkon?» (= «Hva, ligger dere ennå i natt og tåke [ute] på balkongen?»)<ref> Sitat fra Thomas Manns Trollfjellet 

Langt utpå 1700-tallet ses uttrykket hos blant andre Herder: «...hier trennten Nacht und Nebel sie» (= «her skilte natt og tåke dem»), hos Goethe: «...ganz verwirrt und ganz verlegen kommen wir durch Nacht und Nebel» (= «ganske forvirret og ganske forlegne kommer vi gjennom natt og tåke»)Oppslagsordet Nacht i Grimms ordbøker og flere andre steder.Kampagne en Frankreich - Den 1. Oktober (1792)  Nicht weniger ward mir ein tüchtiges Stück Wurst gereicht, als wir uns noch bei Nacht und Nebel zu Pferde setzten; ich steckte es in meine Pistolenhalfter, und so war mir die Begünstigung des Nachtwindes gut zustatten gekommen. Uttrykket dukker også opp i 3. akt av Wagners opera Rhingullet,Rhingullet, tredje scene (tysk)  der Nibelungen-dvergen Alberich tar på seg en TarnhelmRainer Huhle: «Nacht und Nebel, myte og betydning» (= usynlighetshjelm, egentlig kamuflasje-hjelm) og tilsynelatende forsvinner sporløst, slik det var meningen at NN-fangene skulle.

 Kjente NN-fanger (utvalg) Se også Kategori:Nacht und Nebel-fanger Virginia d'Albert-Lake (1910–1997), amerikansk kvinne i fransk motstandsbevegelse
 Charles Delestraint (1879–1945), fransk motstandsmann og generalløytnant
 Andrée Dumon (1922–), belgisk motstandskvinne
 Andrée de Jongh ("Dédée") (1916–2007), belgisk motstandskvinne
 Noor Inayat Khan (1914–1944), indisk-amerikansk SEO-agent
 Mary Lindell (Comtesse de Milleville, 1895–1986)
 Elsie Maréchal (1894–1969), britisk kvinne i belgisk motstandsbevegelse
 Maurice Orcher, belgisk motstandsmann
 Henriette Roosenburg (1916–1972), nederlandsk motstandskvinne og journalist
 Xavier av Bourbon-Parma (1889–1977), hertug
 Boris Pahor (1913–), slovensk forfatter
 Joseph Schmidlin (1876–1944), nederlandsk kirkehistoriker
 Jacques Stosskopf (1898–1944), fransk ingeniør

 Norske 
 Trygve Bratteli, statsminister 1971–72 og 1973–76
 Osmund Faremo
 Kristian Ottosen (1921-2006)
 Kitty Grande (1919-1999)
 Henriette Bie Lorentzen (1911–2001)
 Ludvik Buland
 Nils Onsrud
 Oddvar Dyvik
 Sigrid Heide
 Abelone Møgster
 Hans Cappelen

 Se også 
 Politisk fange
 Tvungen forsvinning, Operasjon Condor, Operasjon Phoenix
 Nuit et brouillard, fransk dokumentarfilm fra 1955 om Nacht und Nebel''
 Kommandoordren
 Referanser 

 Eksterne lenker 

  Nacht und Nebel decree (engelsk oversettelse av NN-direktivet) 
 The Unknown Prisoners (av Peter D. Hassall) (pdf 1 MB) Besøkt 13. mai 2014
 Aktive Fredsreisers tidsvitner